title: http://risaleoku.com/oku/oslemalar/751
article: Íاوتوزنجى لمعهنڭ ايكنجى نكتهسى|@
  ﴿وَاِنْ مِنْ شَيْءٍ اِلَّا عِنْدَنَا خَزَائِنُهُ وَمَا نُنَزِّلُهُ اِلَّا بِقَدَرٍ مَعْلُومٍ﴾
  * آيتنڭ بر نكتهسى و بر إسمِ أعظم وياخود إسمِ أعظمڭ آلتى نورندن بر نورى اولان "عدل" إسمنڭ بر جلوهسى، برنجى نكته گبى أسكيشهر حپسخانهسنده اوزاقدن اوزاغه گوروندى. اونى ياقينلاشديرمق ايچون ينه تمثيل يوليله ديرز:|@
  * شو كائنات اويله بر سرايدر كه، او سرايده متماديًا تخريب و تعمير ايچنده چالقالانان بر شهر وار.. و او شهرده هر وقت حرب و هجرت ايچنده قاينايان بر مملكت وار.. و او مملكتده هر زمان موت و حيات ايچنده يووارلانان بر عالم وار. حالبوكه او سرايده، او شهرده، او مملكتده، او عالمده او درجه حيرتأنگيز بر موازنه، بر ميزان، بر توزين حكم ايدييور، بِالبداهه إثبات ايدر كه: بو حدسز موجوداتده اولان تحوّلات و واردات و مصارف· هر بر آنده عموم كائناتى گورور، نظرِ تفتيشندن گچيرر بر تك ذاتڭ ميزانيله ئولچولور، طارتيلير. يوقسه باليقلردن بر باليق بيڭ يمورطهجق ايله و نباتاتدن خشخاش گبى بر چيچك يگرمى بيڭ تخم ايله و سيل گبى آقان عنصرلرڭ، إنقلابلرڭ هجوميله شدّتله موازنهيى بوزمغه چاليشان و إستيلا ايتمك ايستهين أسباب باشى بوش اولسهلردى وياخود مقصدسز سرسرى تصادف و ميزانسز كور قوّته و شعورسز ظلمتلى طبيعته حواله ايديلسه ايدى، او موازنهِٔ أشيا و موازنهِٔ كائنات اويله بوزولاجقدى كه· بر سنهده، بلكه بر گونده هرج و مرج اولوردى. يعنى: دڭز قارمهقاريشيق شيلرله طولاجقدى، تعفّن ايدهجكدى· هوا، غازاتِ مضرّه ايله زهرلنهجكدى· زمين ايسه بر مزبله، بر مذبحه، بر باتاقلغه دونهجكدى. دنيا بوغولاجقدى.|@
  ﴿وَاِنْ مِنْ شَيْءٍ اِلَّا عِنْدَنَا خَزَائِنُهُ وَمَا نُنَزِّلُهُ اِلَّا بِقَدَرٍ مَعْلُومٍ﴾
  * آيتنڭ بر نكتهسى و بر إسمِ أعظم وياخود إسمِ أعظمڭ آلتى نورندن بر نورى اولان "عدل" إسمنڭ بر جلوهسى، برنجى نكته گبى أسكيشهر حپسخانهسنده اوزاقدن اوزاغه گوروندى. اونى ياقينلاشديرمق ايچون ينه تمثيل يوليله ديرز:|@
  * شو كائنات اويله بر سرايدر كه، او سرايده متماديًا تخريب و تعمير ايچنده چالقالانان بر شهر وار.. و او شهرده هر وقت حرب و هجرت ايچنده قاينايان بر مملكت وار.. و او مملكتده هر زمان موت و حيات ايچنده يووارلانان بر عالم وار. حالبوكه او سرايده، او شهرده، او مملكتده، او عالمده او درجه حيرتأنگيز بر موازنه، بر ميزان، بر توزين حكم ايدييور، بِالبداهه إثبات ايدر كه: بو حدسز موجوداتده اولان تحوّلات و واردات و مصارف· هر بر آنده عموم كائناتى گورور، نظرِ تفتيشندن گچيرر بر تك ذاتڭ ميزانيله ئولچولور، طارتيلير. يوقسه باليقلردن بر باليق بيڭ يمورطهجق ايله و نباتاتدن خشخاش گبى بر چيچك يگرمى بيڭ تخم ايله و سيل گبى آقان عنصرلرڭ، إنقلابلرڭ هجوميله شدّتله موازنهيى بوزمغه چاليشان و إستيلا ايتمك ايستهين أسباب باشى بوش اولسهلردى وياخود مقصدسز سرسرى تصادف و ميزانسز كور قوّته و شعورسز ظلمتلى طبيعته حواله ايديلسه ايدى، او موازنهِٔ أشيا و موازنهِٔ كائنات اويله بوزولاجقدى كه· بر سنهده، بلكه بر گونده هرج و مرج اولوردى. يعنى: دڭز قارمهقاريشيق شيلرله طولاجقدى، تعفّن ايدهجكدى· هوا، غازاتِ مضرّه ايله زهرلنهجكدى· زمين ايسه بر مزبله، بر مذبحه، بر باتاقلغه دونهجكدى. دنيا بوغولاجقدى.|@